Ometi lasin end nüüd vahepeal interneedusel eksitada ja veetsin kena tunnikese  nõukaaegsete multikate seltskonnas Youtube'is. Panin Orkutisse rea linke ka. Enda suureks rõõmuks leidsin üles oma lapsepõlveaegse erilise lemmiku, "Taevakarva kutsu", jagatuna 1. ja 2. osaks. Eriliselt fännasin ma lapsena saekala, see on ikka tõeline punk! Lugu väärib täiesti tänapäevaseks punk-kaveriks tegemist. Kassi ja piraadi joomalaul on ka äge.